เด็กวัย 15 ขอโทษเพื่อนพิการ หลังทำร้ายจนบาดเจ็บ ตร.ดำเนินคดีแล้ว (คลิป)
เด็กชายวัย 15 ขอโทษเพื่อนพิการ หลังทำร้ายจนบาดเจ็บ เป็นคลิปว่อนโซเชียล ล่าสุด ตร.ดำเนินคดีแล้วเมื่อวันที่ 10 พ.ค. 63 ที่ผ่านมา พล.ต.ต.ชยุต มารยาทตร์ ผบก.ภ.จว.ปทุมธานี พร้อมด้วย พ.ต.อ.วิวัฒน์ อัศวะวิบูลย์ ผกก.สภ.ธัญบุรี ได้ร่วมสอบสวน นายบอล (นามสมมติ) อายุ 15 ปี หลังจากที่มีคลิปปรากฏทำร้ายร่างกายเด็กพิการภายในหมู่บ้านแห่งหนึ่งพล.ต.ต.ชยุต กล่าวว่า จากที่ปรากฏคลิปภาพมีวัยรุ่นทำร้ายร่างกายกันจนเจ้าหน้าที่ตำรวจสืบสวนจนทราบพร้อมกับควบคุมตัวผู้ก่อเหตุไว้ได้โดยให้การรับสารภาพว่าได้กระทำจริงเพราะทะเลาะกัน ซึ่งหลังจากเกิดเหตุ ก็ได้กล่าวขอโทษทางคู่กรณีไปแล้วโดยไม่คิดว่าจะมีคนถ่ายคลิปและนำมาลงโซเชียลจนมีคนแชร์ไปเยอะ หลังเห็นคลิปจึงได้เดินทางมาพร้อมกับมารดาเพื่อเข้าพบพนักงานสอบสวน โดยทางเจ้าหน้าที่ตำรวจก็ต้องดำเนินการตามกฎหมาย ในข้อหาทำร้ายร่างกายผู้อื่น เป็นเหตุให้ได้รับอันตรายแก่กาย และนำตัวส่งศาลเยาวชนต่อไปโดยพ่อของเด็กที่โดนทำร้าย เล่าว่า ตนเองเพิ่งเห็นคลิปเช้านี้ หลังมีญาติซึ่งอยู่ ตจว.ส่งมาให้ เมื่อตรวจสอบคลิปแล้วรับไม่ได้ เพราะลูกชายตนเองนั้นพิการแขนทั้งสองข้างถูกทำร้ายแบบไม่มีทางสู้ จึงพาลูกเดินทางมาแจ้งความกับพนักงานสอบสวนเพื่อให้ดำเนินคดีให้ถึงที่สุด ซึ่งจากการสอบถามบุตรชายทราบว่า เหตุการณ์เกิดขึ้นวันที่ 6 พ.ค.2563 ที่ผ่านมา แต่ไม่กล้าบอกพ่อแม่น้องเอ เด็กที่โดนทำร้าย เปิดเผยว่า เหตุการณ์ครั้งนี้เกิดขึ้นที่สนามเปตองภายในหมู่บ้านแห่งหนึ่ง โดยผู้ก่อเหตุนั้นเป็นเพื่อนที่รู้จักกันซึ่งคาดว่าไม่พอใจที่ก่อนหน้านี้ตนเองได้ไปเที่ยวบ้านเพื่อน ตนอยู่ในบ้านและจะเปิดประตูออกนอกบ้านเพื่อกลับบ้าน แต่นายบอลคนที่ทำร้ายไม่ยอมเปิด และผลักประตูด้านนอกไว้ไม่ให้ออก เมื่อตนเองออกมาได้จึงบอกว่าเดี๋ยวเจอรุ่นพี่ กระทั่งตนเองกลับบ้านไป และมาพบกันอีกครั้งที่สนามเปตองจึงโดนทำร้ายทั้งที่ตนเองยังไม่ได้ตั้งตัว.
เด็กชายวัย 15 ขอโทษเพื่อนพิการ หลังทำร้ายจนบาดเจ็บ เป็นคลิปว่อนโซเชียล ล่าสุด ตร.ดำเนินคดีแล้ว 
ทำร้ายเด็ก,เด็กทะเลาะกัน,ปทุมธานี,เด็กทำร้ายกัน,ข่าวทั่วไป